
Nôl y dŵr
Tasg gyfoethog ar gyfer Blwyddyn 2
	Disgwyliadau'r FfLlRh a atgyfnerthir yn y wers hon
Llythrennedd – Llefaru:
2.LLS3 Ymestyn eu syniadau neu eu hadroddiadau gan drefnu’r hyn y maent yn ei ddweud a chynnwys manylion perthnasol (B2)
2.LLS4 Siarad yn eglur ag ystod o gynulleidfaoedd (B2)
2.LLG1 Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen (B2)
2.LlG3 Dangos eu bod yn deall yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol (B2)
2.LlG2 Rhannu gweithgareddau a gwybodaeth i gwblhau tasg. (B2)
Llythrennedd – Darllen:
2.DS2 Defnyddio’r strategaethau darllen a ganlyn yn fwyfwy annibynnol ar gyfer ystod ehangach o destunau cyfarwydd ac anghyfarwydd:
· strategaethau ffonig
· adnabod geiriau aml eu defnydd
· cliwiau’r cyd-destun, e.e. gwybodaeth flaenorol
2.DS6a Chwilio am eiriau allweddol i ganfod am beth mae’r testun yn sôn (B2)
2.DD2b Esbonio manylion perthnasol o destunau (B2)
Llythrennedd – Ysgrifennu:
2.YY1 ysgrifennu testun sy’n gwneud synnwyr i ddarllenydd arall – gall y testun gynnwys manylion a lluniau (B2)
Rhifedd:
1.Rh4 Defnyddio ffeithiau rhif o fewn 10, h.y.:
– dyblu a haneru, e.e. 4 + 4
– bondiau o 10, e.e. 6 + 4 (B1)
2.Rh4 Galw i gof ffeithiau rhif hyd at 10, er mwyn deillio ffeithiau eraill, h.y.:
– dyblu a haneru, e.e. cyfrifo 40 + 40 drwy wybod 4 + 4
– bondiau o 10, e.e. cyfrifo 60 + 40 drwy wybod 6 + 4 (B2)
2.Rh5 Galw i gof dablau lluosi 2, 5 a 10 a’u defnyddio (B2)
2.M1 Defnyddio unedau safonol i fesur capasiti (B2)
2.Rh17 Defnyddio gwahanol gyfuniadau o arian i dalu am eitemau hyd at £1 (B2)
2.D2 Echdynnu a dehongli gwybodaeth o restrau, tablau, diagramau a graffiau (B2)
Estyniad
Llythrennedd – Llefaru:
3.LLS3 Defnyddio gwybodaeth o destun wrth drafod neu wrth ysgrifennu (B3)
3.LLG3 Gwirio eu bod yn deall drwy ofyn cwestiynau perthnasol neu gynnig sylwadau perthnasol (B3)
Llythrennedd – Darllen:
[bookmark: _GoBack]3.DS6 Adnabod dibenion gwahanol destunau, e.e. rhoi gwybodaeth, cyfarwyddo, esbonio (B3)
3.DD4 Dod i gasgliad ynglŷn â syniadau a gwybodaeth drwy gysylltu gosodiadau pendant, (B3)
3.DYD2 Defnyddio gwybodaeth o destun wrth drafod neu wrth ysgrifennu (B2)
Rhifedd:
3.Rh16b Adio droeon er mwyn gwirio lluosi (B3)
3.Rh17 Defnyddio gwahanol gyfuniadau o arian i dalu am eitemau hyd at £2 a chyfrifo’r newid (B3)
3.Rh18 Cofnodi arian a wariwyd a chynilion (B3)

	Trosolwg
Paratowch y pecyn isod fel llyfryn tirlun A5 ar gyfer y plant (ac eithrio stori Abasi sydd i’w defnyddio fel mewnbwn gan yr athro / athrawes).
Wedyn gall y plant ddefnyddio’r wybodaeth a roddwyd i siarad am y gwahaniaeth y gall tyllu ffynnon ei wneud i fywyd plentyn yn Affrica.

	Rhagarweiniad
Gan ddal glôb, gofynnwch a yw’r plant yn gwybod ble mae Affrica. Pa fath o hinsawdd/dywydd sydd yn Affrica? 
Darllenwch y stori am Abasi i’r plant a thrafod pa mor bwysig yw ffynnon i bentrefi mewn rhannau o Affrica.
Ceisiwch gysylltu unrhyw waith blaenorol ar Affrica â gwaith Comic Relief.

	Gweithgareddau dysgu annibynnol
Gall y plant weithio mewn parau neu grwpiau bach i baratoi cyflwyniad i’r dosbarth neu i wasanaeth yr ysgol ar y gwahaniaeth y gall ffynnon ei wneud i fywydau plant yn Affrica. Gall y plant ysgrifennu'r hyn y byddent am ei ddweud, os dymunant.

	Adolygiad o’r dysgu
Gwerthusiad gan gyd-ddisgyblion.

	Dysgu arall ar gyfer y cwricwlwm
Sgiliau personol a chymdeithasol, lles ac amrywiaeth diwylliannol
Datblygiad Personol 
Dylai’r plant gael cyfle i:
· ddod yn fwy ymwybodol o wahanol ddiwylliannau a’r gwahanol anghenion, barn a chredoau sydd gan bobl eraill yn eu diwylliant eu hunain ac mewn diwylliannau eraill
· dod i ddeall yr amrywiaeth o rolau y mae pobl yn ei chwarae mewn gwahanol grwpiau a chymunedau
· siarad am y dewisiadau sydd ar gael i unigolion a thrafod a yw’r dewisiadau hyn yn gwneud penderfyniad yn haws neu’n fwy cymhleth.
Dysgu personol a chymdeithasol, lles ac amrywiaeth diwylliannol:
Drwy gydol y Cyfnod Sylfaen, dylai plant gael cyfle i ddatblygu eu sgiliau, eu gwybodaeth a’u dealltwriaeth drwy gymryd rhan mewn ystod o wahanol brofiadau gan gynnwys: 
· gwahanol adnoddau fel rhai print a rhai rhyngweithiol 
· gweithgareddau sy’n eu helpu i ddatrys problemau a thrafod canlyniadau
Sgiliau gwybodaeth a dealltwriaeth o’r byd:
I brofi’r byd cyfarwydd drwy ymgysylltu â’r amgylchedd awyr agored a’r amgylchedd tu mewn, dylid annog plant i fod yn chwilfrydig drwy:
· wrando ar syniadau eraill
· meddwl beth allai ddigwydd pe bai...
· mynegi eu barn a’u teimladau a gwneud penderfyniadau tra'n gwrando ar safbwyntiau eraill



Dysgu am wybodaeth a dealltwriaeth o’r byd:
Drwy gydol y Cyfnod Sylfaen, dylid rhoi cyfle i blant:
· ymgysylltu ag adnoddau o amrywiaeth o wahanol gyd-destunau gan gynnwys rhai rhyngweithiol
· defnyddio mapiau syml i ganfod ble mae lleoedd a pherthynas lleoedd gyda lleoedd eraill
· cydnabod sut mae’r pethau a wneir gan bobl yn gallu gwella neu achosi difrod i’r amgylchedd.

Llyfrau stori a llun am Affrica
Syrpréis Handa – Eileen Browne (Dref Wen)
Mae Pawb yn mynd ar Saffari – Laurie Krebs (Llyfrau Barefoot Cymru Cyf.)
Crempogau Mama Panya – Mary and Richard Chamberlin (Llyfrau Barefoot Cymru Cyf.)
Daliwch yr Afr ’na! – Polly Alakija – (CBAC)







Darllenwch y storïau canlynol i’r plant:
Stori Abasi: Cyn tyllu’r ffynnon
Mae Abasi’n 10 oed ac yn byw mewn pentref bach yng Ngorllewin Affrica. Mae ganddo frawd a chwaer iau. Mae ei chwaer Aluna’n 8 oed a’i frawd Karim yn 5 oed. Ffermwr yw tad Abasi. Does gan fam Abasi ddim amser i fynd i weithio achos mae’n treulio pedair awr bob dydd yn cerdded i’r afon i nôl dŵr. 
Does gan y bobl ym mhentref Abasi ddim dŵr yn eu tai, rhaid iddyn nhw fynd i’r afon i nôl dŵr. Mae’r dŵr yn frown a does dim blas da iawn arno, ond mae’n rhaid i Abasi a’i deulu ei yfed oherwydd dyma'r unig ddŵr sydd ganddyn nhw. Weithiau mae’r dŵr yn gwneud i deulu Abasi fod yn sâl.
Pan fydd Abasi a’i chwaer yn sâl, dydyn nhw ddim yn gallu mynd i’r ysgol. Weithiau, mae’n rhaid i Aluna golli’r ysgol oherwydd bod ei mam yn sâl ac felly mae’n rhaid i Aluna gerdded i nôl dŵr wedyn. Ond mae’r dŵr mor drwm, mae’n cymryd drwy'r dydd bron i Aluna ei gario’n ôl o’r afon.
Os yw tad Abasi’n sâl, mae’n rhaid i Abasi golli’r ysgol i weithio yn y caeau. Roedd Karim yn sâl yn aml pan oedd yn fabi ac yn blentyn bach. Roedd y dŵr budr, brwnt yn gwneud iddo fod yn sâl. 
Does gan deulu Abasi fyth ddigon o arian. Dylai Karim ddechrau’r ysgol eleni, ond dydy’r teulu ddim yn gallu fforddio prynu'r wisg ysgol na’r llyfrau, felly mae’n aros gartref. Heb arian, dydy’r teulu ddim yn gallu talu am feddyginiaeth chwaith felly pan fyddan nhw’n sâl, mae’n cymryd amser hir iddynnhw wella. Weithiau, mae’n rhaid i Abasi golli’r ysgol i fynd i werthu llysiau’r teulu yn y farchnad ond does dim llawer o bobl yn eu prynu. Dydy’r llysiau ar fferm tad Abasi’n ddim yn tyfu’n dda iawn achos dim ond y dŵr budr, brwnt y mae mam Abasi yn ei gario o’r afon sydd ar gael i’w dyfrio, os oes dŵr ar gael i’w dyfrio o gwbl. Yn aml iawn, does dim llysiau dros ben i’w gwerthu. Weithiau, does dim digon hyd yn oed i Abasi a’i deulu, felly mae’n rhaid i bawb fynd i’r gwely’n llwglyd. 
Clywodd Abasi ei fam a’i dad yn siarad y dydd o’r blaen fod pethau’n mynd i newid yn fuan achos y byddai ffynnon yn cael ei thyllu. Mae Abasi’n gobeithio eu bod yn iawn oherwydd mae eisiau aros yn yr ysgol a dod yn feddyg. 

Stori Abasi: Ar ôl tyllu’r ffynnon
Erbyn hyn, mae Abasi yn 12 oed. Ffermwr yw tad Abasi o hyd, ond erbyn hyn mae ganddo stondin yn y farchnad drwy’r amser. Tra bydd tad Abasi’n gwerthu llysiau yno, mae mam Abasi wedi cychwyn busnes yn gwneud ac yn gwerthu gemwaith. Mae’n dweud bod ganddi gymaint yn fwy o amser nawr achos does dim rhaid iddi fynd yr holl ffordd i’r afon i nôl dŵr. 


Mae’r dŵr o’r ffynnon gymaint yn well na’r hen ddŵr o’r afon. Mae’n dod allan yn glir a does dim blas na hyd yn oed arogl drwg arno. Yn wir, does dim arogl o gwbl arno. Dydy’r dŵr o’r ffynnon ddim yn gwneud i’r teulu fod yn sâl chwaith, felly mae Abasi ac Aluna’n gallu mynd i’r ysgol bob dydd yn lle gorfod gweithio.
Mae’r plant wedi dysgu am olchi dwylo yn yr ysgol ac wedi adeiladu sinc golchi dwylo newydd i’w teulu yn y cartref. Felly nawr, does neb yn sâl. Mae Abasi’n dal i eisiau bod yn feddyg ac erbyn hyn mae Aluna’n siarad am fod yn nyrs!
Mae hyd yn oed y planhigion yn tyfu’n well oherwydd bod y dŵr gymaint yn lanach.  Mae pawb, bron, eisiau prynu llysiau tad Abasi yn y farchnad a, tua unwaith yr wythnos, gall y teulu fforddio prynu cig. Nid teulu Abasi yw’r unig rai i gael bywyd gwell oherwydd y ffynnon newydd. Mae’n edrych fel tasai pethau wedi gwella i bawb yn y pentref. Mae’r dosbarthiadau yn yr ysgol mor llawn fel bod cynlluniau i wneud ysgol fwy. Mae’r marchnadoedd mor brysur fel bod pobl yn dod o bentrefi eraill i’r pentref i brynu pethau. Mae’r ffynnon newydd wedi gwella bywyd Abasi a'i deulu’n fawr iawn!

Stori Christina
Yn Affrica, mae merch ifanc o’r enw Christina.
Mae’n byw gyda’i theulu mewn pentref bach yn Ghana yng Ngorllewin Affrica. Mae ganddi fam, tad, brawd a chwaer.
Yn Ghana, gall fisoedd a misoedd fynd heibio heb law. Ar yr adegau sych hyn, mae’r haul poeth yn sychu’r unig bwll dŵr sydd yn ei phentref. Gwaith Christina yw nôl dŵr i’w theulu. Pob dydd, mae’n cerdded am bedair awr i nôl y dŵr. Does gan Christina ddim amser i fynd i’r ysgol oherwydd bod y dŵr mor bell. 
Cyn hir bydd ffynnon newydd ym mhentref Christina ac mae angen eich help chi ar y pentrefwyr i gynllunio’r ffynnon.



Bydd y bobl ym mhentref Christina’n tyllu ffynnon a rhaid penderfynu ble i’w rhoi.
Edrychwch ar y map i helpu’r pentrefwyr i ddewis lle:Christina's village

Mae pump o bobl yn nheulu Christina.
Defnyddiwch y tabl isod i weithio allan faint o ddŵr sydd ei angen ar deulu Christina bob dydd:
	Dŵr ar gyfer
	Faint sydd ei angen
	Pa mor aml?

	Yfed
	1 litr i bob person
	Bob dydd

	Coginio
	2 litr i bob person
	Bob dydd

	Ymolchi / Golchi 
	8 litr i'r teulu cyfan
	Bob dydd

	Dyfrio’r cnydau
	20 litr
	Bob dydd



Dim ond 10 litr o ddŵr y mae Christina’n gallu ei gario o’r afon.
Beth ddylai’r teulu ei wneud gyda’r dŵr? Dewiswch y pethau pwysicaf a gwnewch restr.



Beth fyddai’n bosibl ei wneud gyda llai o ddŵr?
Beth dydy’r teulu ddim yn gallu ei wneud o gwbl?
Sut mae 10 litr o ddŵr yn edrych?

[image: http://www.siliconafrica.com/wp-content/themes/directorypress/thumbs/203-62-africa-benin-well.jpg]Pan fydd y ffynnon wedi ei gorffen, bydd y teulu’n gallu mynd i nôl dŵr mewn bwcedi.
Mae pob bwced yn dal 5 litr.
Sawl gwaith bob dydd bydd Christina’n mynd i’r ffynnon?


Defnyddiwch eich gwaith i siarad am sut mae pethau’n anodd i bobl Affrica heb ffynnon yn eu pentref. Meddyliwch am beth sydd angen ei ddweud.
Dywedwch wrth bawb faint yn well fydd bywyd i Christina pan fydd y ffynnon wedi’i gorffen.  Beth fydd yn newid?
[image: An Ivorian child washes her hands on the first Global Handwashing Day, which took place in 2008.][image: https://causes-prod.caudn.com/photos/photos/4w/Cr/J6/uV/B7/0e/wN/2hB.jpg][image: http://static.guim.co.uk/sys-images/Guardian/Pix/pictures/2008/09/24/malawi460.jpg][image: http://www.aidforafrica.org/wp-content/uploads/2013/03/charitywater-child-drinking-clean-waterv2-300x300.jpg]


Mae nifer o elusennau’n codi arian i bobl yn Affrica.
Meddyliwch am rai o’r ffyrdd y gallwch chi helpu a threfnu digwyddiad i godi arian.
[image: http://edubuzz.org/plhsbbcschoolreport/files/2013/03/grzQBM.png][image: http://2.bp.blogspot.com/-kh1kVa6DzCg/UBvEqQcD-hI/AAAAAAAAENs/kOIrTmOytJ0/s1600/000aPumpAid_Logo_4c.jpg]
[image: http://thewaterproject.org/images/logo-tab.png][image: http://www.yellowcircle.co.uk/blog/wp-content/uploads/2011/05/water-for-africa-banner.jpg]
[image: http://t3.gstatic.com/images?q=tbn:ANd9GcTyEkAL9cCMkmot_2PhLTAELNJLSVDC1Xe9g4jcigpAb5is4R3OFw][image: http://www.britishnordicwalking.org.uk/UpImages/sports-relief-logo.jpg][image: http://catherinefeltham.files.wordpress.com/2012/04/wateraid-colour.jpg]

[image: Macintosh HD:Users:jasonchapman:Desktop:Shutterstock Images:School Girls_181473203.jpg]Gallen ni gael cystadleuaeth  
bêl-droed a chymysgu’r dosbarthiadau fel bod gan bob tîm yr un siawns o ennill.

Sialens jig-sô – sawl un allwn ni eu gwneud mewn awr?


Dyfalu enw’r tegan meddal.


Faint o felysion sydd yn y jar?



[bookmark: cysill]Beth am gystadleuaeth i weld pwy all gadw io-io i fynd hiraf?
Syniadau codi arian
Beth am gael disgo yn neuadd yr ysgol? A chodi tâl mynediad.

